మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
మహేష్ సినిమాకి నో చెప్పిన సునీల్
సీతమ్మ వాకిట్లో సిరిమల్లే చెట్టు డైరెక్టర్ శ్రీకాంత్ అడ్డాల తర్వాతి సినిమా బ్రహ్మోత్సవంలో మహేష్ బాబు లీడ్ రోల్ పోషిస్తున్న విషయం తెలిసిందే.
| Updated:
Sep 11, 2015, 11:10AM IST
సీతమ్మ వాకిట్లో సిరిమల్లే చెట్టు డైరెక్టర్ శ్రీకాంత్ అడ్డాల తర్వాతి సినిమా బ్రహ్మోత్సవంలో మహేష్ బాబు లీడ్ రోల్ పోషిస్తున్న విషయం తెలిసిందే. అయితే ఈ సినిమాలో మహేష్ బాబుతోపాటు ప్రముఖ కమెడియన్, హీరో సునీల్ మరో ప్రధాన పాత్రలో నటిస్తున్నాడని గత కొన్నాళ్లుగా ఓ టాక్ వినిపిస్తోంది. అయితే, కమెడియన్ స్థాయి నుంచి హీరోగా ప్రమోట్ అయిన సునీల్ మళ్లీ హీరోల పక్కన ఇతర పాత్రలు చేయడానికి అంగీకరిస్తాడా అనే సందేహాలు కూడా కలిగాయి. వీటన్నింటికి ఫుల్‌స్టాప్ పెడుతూ తాజాగా యూనిట్ నుంచి ఓ క్లారిటీ వచ్చినట్లు తెలుస్తోంది. బ్రహ్మోత్సవం మూవీలో సునీల్ నటించడం లేదనేదే ఇక్కడ క్లారిటీ. అవును వాస్తవానికి ఈ సినిమాలో నటించాల్సిందిగా సునీల్‌ని సంప్రదించినప్పటికీ, డేట్స్ అడ్జస్ట్ అవని కారణంగా ఆయన అందుకు సున్నితంగానే నో చెప్పినట్లు సమాచారం. ప్రస్తుతం సునీల్ చేతిలో రెండు సినిమాలున్నాయి. అందులో ఒకటి దిల్ రాజు ప్రొడక్షన్‌లో వాసు వర్మ తెరకెక్కిస్తున్న కృష్ణాష్టమి కాగా మరొకటి వంశీ ఆకెళ్ల తీయబోయే సినిమా.